Slik blir helseberedskapen under terrorsaken
- Rettssaken vil handle om Breivik, og ikke om de berørte. Mange kan føle det krenkende at han får uttale seg i stor grad og mye underlig påstander vil komme frem, forklarer direktør i Helseetaten i Oslo kommune, Endre Sandvik. Han peker på at mange av de som var på Utøya, etterlatte og pårørende dermed kan føle at de blir de blir «satt på sidelinjen».BAKGRUNN:Slik skal rettssaken avviklesVG Nett har vært i kontakt med alle de 17 kommunene som skal vise videooverføring av hovedforhandlingen i Oslo tingrett for å få oversikt over hvordan de forbereder seg til rettssaken. Dette er de viktigste punktene i kommunenes beredskap: **Minst én person med helsefaglig bakgrunn på plass i retten den første tiden. I store tingretter er flere. **De berørtes kontaktpersoner i kommunen har aktivt ansvar for oppfølging. **Akuttmedisinsk og akuttpsykiatrisk kompetanse er forberedt på å bistå. **Kontinuerlig evaluering av behovet for bistand hos de pårørende, og overgang til telefonvakt hvis det er mulig. **Høyest beredskap under Breiviks forklaring, under forklaringene fra Utøya og under avslutningen (med unntak av Oslo tingrett, som har beredskap hele tiden). **Egne hvilerom med mat og drikke i nærheten eller i retten. **Selv om unge under 16 år ikke anbefales å følge saken, vil de ikke nektes tilgang, og følges nøye opp hvis de vil være til stede.- Hittil har det kommet mest kollektive historier eller enkelthistorier satt i et kollektiv perspektiv. Under rettssaken vil det komme mange individuelle historier. Det kan fra forsvarets side bli stilt spørsmål om detaljer og korrekthet i historiene. AUFs beredskap og vakthold kan det også stilles spørsmålstegn ved. Mange vil finne disse helt vanlige rettsprosedyrene som krenkende, ifølge Sandvik i Oslo kommune. Alle kommunene har egne beredskapsteam som er til stede i tingretten den første uken. Det vil være helsepersonell med akuttmedisinsk kompetanse, psykiatriske sykepleiere og sosialarbeidere. Mange kommuner benytter de samme teamene som jobbet med kriseoppfølging rett etter 22. juli. GRAFIKK:Minst 1500 berørte skal følge rettssaken landet rundtHelsepersonellet forbereder seg på en rekke fysiske reaksjoner som angst, hyperventilering, besvimelse, gråt, panikkangst og ukontrollerte utrop. Mange berørte vil også føle sinne og fortvilelse eller gjennoppleve sorgreaksjonen de følte etter 22. juli.For mange vil disse reaksjonene være sorg og gråt, men enkelte kan også få uventede reaksjoner. - Det er naturlig at mange av de pårørende vil være svært preget av situasjonen, med mye sorg, gråt og fortvilelse. Men så må en nok være forberedt på muligheten for at enkelte vil kunne oppleve et visst tap av kontroll over egne reaksjoner. I noen situasjoner vil kunne trenge hjelp til å skjerme seg selv litt, og få roet ting litt ned, forklarer beredskapsrådgiver Øyvind Haarr i Kristiansand kommune. Flere kommuner har opprettet 24-timer telefonvakt for de pårørende slik at de alltid kan få hjelp. Samtidig vil de fleste kommunene vurdere behovet for å være til stede i tingrettene gjennom hele perioden, og mange vil gå over til telefonvakt etter hvert.Totalt skal 33 av de skadede og 13 av de fysisk uskadede fra Utøya forklare seg, mens 15 personer skal vitne om bomben i regjeringskvartalet. Hele rettssaken vil pågå i ti uker, og Senter for Krisepsykiatri i Bergen anbefaler ikke at de overlevende og pårørende i for stor grad eksponerer seg for rettssaken. - Alle som er til stede øker sin sjanse for å slite i etterkant, selv om flertallet ikke vil få problemer og vil takle dette greit. Unge mennesker har imidlertid mindre livserfaring, og mindre erfaring med å takle sterke følelser, har psykolog og Leder for senter for krisepsykologi, Atle Dyregrov, tidligere sagt til VG Nett. Dette har mange av kommunene tatt med seg i arbeidet mot rettssaken. - De berørte har tett oppfølging fra sine kontaktpersoner og er anbefalt å skjerme seg fra rettssaken i størst mulig grad. Man forventer at de reaksjoner de berørte får i stor grad vil kunne håndteres av den berørte selv sammen med deres nærmeste, men helsepersonellet er forberedt på at kan komme sterke reaksjoner som kan kreve at de berørte får komme ut av rettssalen og til et skjermet rom der de kan få en prat med helsepersonell, sier kommuneoverlege Madli Indseth i Drammen kommune. Ifølge Dyregrov bør ikke barn under 16 år være til stede i det hele tatt. De lokale tingrettene er imidlertid klare for å bistå unge berørte hvis de likevel bestemmer seg for å følge saken.Eget beredskapsteam i alle 15 bydeler og akutt-tjeneste i tingretten. Helsepersonellet består av kliniske sosionomer, psykiatriske sykepleiere, psykologer og psykiatere, og vil være til stede i rettslokalene så lenge det er behov for det.Kommunalt beredskapsteam på 20 personer, i tillegg til spesialisthelsetjeneste som er tilgjengelig. I en første periode vil de være til stede med deler av teamet og det vil fortløpende bli vurdert om man skal være til stede eller ha telefonvakt fra et kontor i nærheten.Fire personer med helse- og sosialfaglig bakgrunn som koordinerer arbeidet og to personer på plass i rettslokalene de to første ukene, og deretter lavere beredskap når bomben i regjeringskvartalet gjennomgås. Så vil beredskapen vurderes uke for uke. Tilleggsberedskap via fastleger, legevakt og spesialisthelsetjenesten. Bodø Røde Kors og kirken skal også være involvert.Seks personer i kriseledelsen og eget kriseteam bestående av helsepersonell. Dialog og samarbeid med sorenskriver, politi, Helse Finnmark og kirken.Psykososialt kriseteam med 9 personer, og tilgang på flere personer ved behov. Kombinasjon av fysisk tilstedeværelse i retten og telefonvakt.Tilstedeværende helsepersonell i rettssalen under hele rettssaken, og ekstra beredskap ved behov. Ikke avklart hvor mange som vil være på plass i tingretten, men beredskapen vil være spesielt fokusert på Breiviks forklaring, gjennomgang av hendelsene på Utøya og avslutningen.Kommunens psykososiale beredskapsteam ledes av fem personer med kommuneoverlege som leder. Legevakten har psykiatriske sykepleiere, helsesøstre og sykepleiere på legevakten klare. To personer vil være til stede i retten hver dag, hele dagen. To egne rom er avsatt til hvilerom og samtalerom for at personer knyttet til aktuelle sak kan få snakke med helsepersonell eller egen støtteperson.Minst én erfaren psykiatrisk sykepleier på plass i retten den første uken, deretter vurdering av nedjustering eller forsterking av beredskapen. Oppfølging av berørte familier i bydelene. Flere sykepleiere vil også være på jobb i kommunens lokaler få minutter fra tinghuset. Egen 24-timers krisetelefon.Tre personer med helsefaglig bakgrunn på plass den første uken, deretter løpende vurdering. Møter med politi, sorenskriver, bistandsadvokater og støttegruppe hver morgen. Utsendirng av informasjon til berørte kommuner slik at det vet hvor de kan henvende seg.Kommunens beredskapsteam vil ha jevnlige møter og ha helseressurser med akuttpskiatrisk kompetanse tilgjengelige for de berørte i tingretten, spesielt når Utøya-saken kommer opp. I tillegg vil det være tilgang til et rom like ved rettssalen for oppfølging av berørte i den grad det er nødvendig.Helseberedskapen består daglig av 2-3 personer, med fortløpende vurdering av bistand. Prestetjenesten vil også delta. Det vil være et rom i tilknytning til rettssalen der helsepersonell kan ta med berørte som trenger ekstra oppfølging. Det skal også stilles til veie et rom for de berørte som har behov for en pause fra rettsaken. Kommunen vil også ha en møteplass som ikke er lokalisert til rettslokalene for berørte som følger rettsoppgjøret.Én psykolog på plass i rettslokalet som vurderer behovet underveis. Alle berørte har mobiltelefonnummer til psykologer som har fulgt dem opp siden 22. juli, og disse vil være tilgjengelig for oppfølging under hele gjennomføring av rettsaken. Kommunens beredskapsteam på 19 personer er også tilgjengelig.To omsorgpersoner i turnus fra Røde Kors, i tillegg til minimum én helsepersonell den første tiden. Daglig samarbeid med støttegruppen, og kveldstilbud i regi av kommunen og Arbeiderpartiet. Eget hvilerom i retten.Ingen begrensning på antall personer som settes inn, antall og kvalifikasjon vurderes etter hendelsens egeart og omfang. Et fast bemannet team er vurdert ikke å være hensiktsmessig, spesielt ved langvarig behov for hjelp. Samarbeid med de andre berørte kommuner i Østfold om tilstedeværelse av helse-og sosialfaglig personell i rettslokale. Alle kommuner sørger for oppdaterte lister over kontaktpersoner og lager egen beredskapsplan for egne berørte.Beredskapsteam med 40 personer som vil inngå i en bemanningsplan, og samme sentrale krisestab som har blitt benyttet etter 22. juli 2011. Hjelpepersonell på plass i retten, og person fra beredskapsteamet til stede i rom ved siden av rettslokalet daglig. Forsterket bemanning den første uken, perioden der Utøya blir tema og ved avslutning av rettsforhandlingene.To representanter fra psykososialt kriseteam til stede i rettslokalene til enhver tid. All kontakt utenom via rettslokalet, vil være til kontaktperson eller Legevakten. Tett samarbeid med spesialisthelsetjenesten, og avtale om bistand fra dem ved behov. Skien kommune og Tromsø kommune har ikke besvart VG Netts henvendelser.
Helseteam over hele landet forbereder seg nå på at berørte vil få sterke reaksjoner når de hører Anders Behring Breivik forklare seg for første gang.